标题：脾胃论
简介
《脾胃论》，李杲撰，三卷，1249年成书，为其晚年之作，也是集中反映他学术理论的代表著作，刊行于李氏身后。
全书遵崇《内经》“人以水谷为本”的宗旨，以“人以胃气为本’的思想为基础，着力阐发“内伤脾胃，百病由生”的病机理论，倡导培补脾土、潜降阴火的治则思想，形成较为系统的脾胃内伤病的辨证论治理论体系。书中用方虽多延用《内外伤辨惑论》，但又作了进一步的理论阐发，总以培土补中，甘温除热，甘寒泻火为原则。
脾胃虚实传变论
《五脏别论》云∶胃、大肠、小肠、三焦、膀胱，此五者，天气之所生也。其气象天， 故泻而不藏，此受五脏浊气，名曰传化之府，此不能久留，输泻者也。所谓五脏者，藏精气 而不泻也，故满而不能实；六腑者，传化物而不藏，故实而不能满。所以然者，水谷入口， 则胃实而肠虚，食下，则肠实而胃虚，故曰实而不满，满而不实也。
《阴阳应象大论》云∶ 谷气通于脾。六经为川，肠胃为海，九窍为水注之气。九窍者，五脏主之。五脏皆得胃气， 乃能通利。《通评虚实论》云∶头痛耳鸣，九窍不利，肠胃之所生也。胃气一虚，耳目口鼻 ，俱为之病。
《经脉别论》云∶食气入胃，散精于肝，淫气于筋。食气入胃，浊气归心，淫 精于脉。脉气流经，经气归于肺，肺朝百脉，输精于皮毛。毛脉合精，行气于腑，腑精神明 ，留于四脏。气归于权衡，权衡以平，气口成寸，以决死生。饮入于胃，游溢精气，上输于 脾。脾气散精，上归于肺，通调水道，下输膀胱。水精四布，五经并行，合于四时五脏阴阳 ，揆度以为常也。
又云∶阴之所和，本在五味；阴之五官，伤在五味。至于五味，口嗜而欲 食之，必自裁制，勿使过焉，过则伤其正也。谨和五味，骨正筋柔，气血以流，腠理以密， 如是则骨气以精，谨道如法，长有天命。
《平人气象论》云∶人以水谷为本，故人绝水谷则 死，脉无胃气亦死。所谓无胃气者，非肝不弦，肾不石也。
历观诸篇而参考之，则元气之充 足，皆由脾胃之气无所伤，而后能滋养元气；若胃气之本弱，饮食自倍，则脾胃之气既伤， 而元气亦不能充，而诸病之所由生也。 《内经》之旨，皎如日星，犹恐后人有所未达，故《灵枢经》中复申其说。经云∶水谷 入口，其味有五，各注其海，津液各走其道。胃者，水谷之海，其输上在气街，下至三里。 水谷之海有余，则腹满；水谷之海不足，则饥不受谷食。人之所受气者，谷也；谷之所注者 ，胃也。胃者，水谷气血之海也。海之所行云气者，天下也。胃之所出气血者，经隧也。经 隧者，五脏六腑之大络也。又云∶五谷入于胃也，其糟粕、津液、宗气，分为三隧。故宗气 积于胸中，出于喉咙，以贯心肺，而行呼吸焉。荣气者，泌其津液，注之于脉，化而为血， 以荣四末，内注五脏六腑，以应刻数焉。卫者，出其悍气之 疾，而行于四末分肉、皮肤 之间，而不休者也。又云∶中焦之所出，亦并胃中，出上焦之后，此所受气者，泌糟粕，蒸 津液，化为精微，上注于肺脉，乃化而为血，以奉生身，莫贵于此。圣人谆复其辞而不惮其 烦者，仁天下后世之心亦倦倦矣。 故夫饮食失节，寒温不适，脾胃乃伤。此因喜怒忧恐，损耗元气，资助心火。火与元气 不两立，火胜则乘其土位，此所以病也。《调经篇》云∶病生阴者，得之饮食居处，阴阳喜 怒。又云∶阴虚则内热，有所劳倦，形气衰少，谷气不盛，上焦不行，下脘不通，胃气热， 热气熏胸中，故为内热。脾胃一伤，五乱互作，其始病遍身壮热，头痛目眩，肢体沉重，四 肢不收，怠惰嗜卧，为热所伤，元气不能运用，故四肢困怠如此。圣人着之于经，谓人以胃 土为本，成文演义，互相发明，不一而止，粗工不解读，妄意使用，本以活人，反以害人。 净，则志意治，顺之则阳气固，虽有贼邪，弗能害也，此因时之序。故圣人传精神，服天气 ，而通神明。失之内闭九窍，外壅肌肉，卫气散解。此谓自伤，气之削也。阳气者，烦劳则 张，精绝，辟积于夏，使人煎厥。目盲耳闭，溃溃乎若坏都。故苍天之气贵清净，阳气恶烦 劳，病从脾胃生者一也。《五常政大论》云∶阴精所奉其人寿，阳精所降其人夭。阴精所奉 ，谓脾胃既和，谷气上升，春夏令行，故其人寿。阳精所降，谓脾胃不和，谷气下流，收藏 令行，故其人夭，病从脾胃生者二也。《六节脏象论》云∶脾、胃、大肠、小肠、三焦、膀胱者，仓廪 之本，荣之居也。名曰器，能化糟粕，转味而入出者也。其华在唇四白，其充在肌，其味甘 ，其色黄。此至阴之类，通于土气，凡十一脏，皆取决于胆也。胆者，少阳春生之气，春气 升则万化安。故胆气春升，则余脏从之；胆气不升，则飧泄肠 ，不一而起矣。病从脾 胃生者三也。经云∶天食人以五气，地食人以五味。五气入鼻，藏于心肺，上使五色修明， 音声能彰；五味入口，藏于肠胃，味有所藏，以养五气，气和而生，津液相成，神乃自生。 此谓之气者，上焦开发，宣五谷味，熏肤充身泽毛，若雾露之溉。气或乖错，人何以生，病 从脾胃生者四也。岂特四者，至于经论天地之邪气，感则害人五脏六腑，及形气俱虚，乃受 外邪，不因虚邪，贼邪不能独伤人，诸病从脾胃而生明矣。圣人旨意，重见叠出，详尽如此 ，且垂戒云，法于阴阳，和于术数，食饮有节，起居有常，不妄作劳，故能形与神俱，而尽 终其天年，度百岁乃去。由是言之，饮食起居之际，可不慎哉。 
脏气法时升降浮沉补泻图说
脏气法时升降浮沉补泻图说
五行相生，木、火、土、金、水，循环无端，惟脾无正行，于四季之末各旺一十八日， 以生四脏。四季者，辰、戌、丑、未是也。人身形以应九野，左足主立春，丑位是也；左手 主立夏，辰位是也；右手主立秋，未位是也；右足主立冬，戌位是也。戌湿，其本气平，其 兼气温、凉、寒、热，在人以胃应之；己土，其本味咸，其兼味辛、甘、酸、苦，在人以脾 应之。脾胃兼化，其病治之，各从其宜，不可定体；肝肺之病，在水火之间，顺逆传变不同 ，温凉不定，当求责耳。 
脾胃胜衰论
胃中元气盛，则能食而不伤，过时而不饥。脾胃俱旺，则能食而肥；脾胃俱虚，则不能 食而瘦。或少食而肥，虽肥而四肢不举，盖脾实而邪气盛也。又有善食而瘦者，胃伏火邪于 气分，则能食，脾虚则肌肉削，即食亦也。叔和云∶多食亦肌虚，此之谓也。 夫饮食不节则胃病，胃病则气短精神少而生大热，有时而显火上行，独燎其面，《黄帝 针经》云∶面热者，足阳明病。胃既病，则脾无所禀受，脾为死阴，不主时也，故亦从而病 焉。形体劳役则脾病，脾病则怠惰嗜卧，四肢不收，大便泄泻；脾既病，则其胃不能独行津 液，故亦从而病焉。 大抵脾胃虚弱，阳气不能生长，是春夏之令不行，五脏之气不生。脾病则下流乘肾，土 克水，则骨乏无力，是为骨蚀，令人骨髓空虚，足不能履地，是阴气重叠，此阴盛阳虚之证 。大法云，汗之则愈，下之则死。若用辛甘之药滋胃，当升当浮，使生长之气旺。言其汗者 ，非正发汗也，为助阳也。 夫胃病其脉缓，脾病其脉迟，且其人当脐有动气，按之牢若痛，若火乘土位，其脉洪缓 ，更有身热心中不便之证。此阳气衰弱，不能生发，不当于五脏中用药法治之，当从《脏气法 时论》中升降浮沉补泻法用药耳。 如脉缓，病怠惰嗜卧，四肢不收，或大便泄泻，此湿胜，从平胃散。若脉弦，气弱自汗 ，四肢发热，或大便泄泻，或皮毛枯槁，发脱落，从黄芪建中汤。脉虚而血弱，于四物汤中 摘一味或二味，以本显证中加之。或真气虚弱，及气短脉弱，从四君子汤。或渴，或小便闭 涩，赤黄多少，从五苓散去桂，摘一二味加正药中。 以上五药，当于本证中随所兼见证加减。假令表虚自汗，春夏，加黄芪；秋冬，加桂。 不转者，勿加。虽气不转，而脾胃中气不和者，勿去，但加浓朴以破滞气，然亦不可多用， 于甘草五分中加一分可也。腹中夯闷，此非腹胀，乃散而不收，可加芍药收之。 如肺气短促，或不足者，加人参、白芍药。中焦用白芍药，则脾中升阳，使肝胆之邪不 敢犯也。腹中窄狭及缩急者，去之，及诸酸涩药亦不可用。 腹中痛者，加甘草、白芍药，稼穑作甘，甘者己也；曲直作酸，酸者甲也。甲己化土， 此仲景妙法也。腹痛兼发热，加黄芩；恶寒或腹中觉寒，加桂。 怠惰嗜卧，有湿，胃虚不能食，或沉困，或泄泻，加苍术；自汗，加白术。 小便不利，加茯苓，渴亦加之。 气弱者，加白茯苓、人参；气盛者，加赤茯苓、缩砂仁；气复不能转运，有热者，微加 黄连；心烦乱亦加之。 小便少者，加猪苓、泽泻；汗多津液竭于上，勿加之。是津液还入胃中，欲自行也。不 渴而小便闭塞不通，加炒黄柏、知母。 小便涩者，加炒滑石；小便淋涩者，加泽泻。且五苓散治渴而小便不利，无恶寒者，不 得用桂。 不渴而小便自利，妄见妄闻，乃瘀血证，用炒黄柏、知母，以除肾中燥热。 窍不利而淋，加泽泻、炒滑石。只治窍不利者，六一散中加木通亦可。心脏热者，用钱 氏方中导赤散。 中满或但腹胀者，加浓朴；气不顺，加橘皮；气滞，加青皮一、橘皮三。 气短小便利者，四君子汤中去茯苓，加黄芪以补之；如腹中气不转者，更加甘草一半。 也，血虚则里急；或血气虚弱而目睛痛者，皆加当归身。 头痛者，加川芎；苦头痛，加细辛，此少阴头痛也。 发脱落及脐下痛，加熟地黄。 予平昔调理脾胃虚弱，于此五药中加减，如五脏证中互显一二证，各对证加药，无不验 ，然终不能使人完复，后或有因而再至者，亦由督、任、冲三脉为邪，皆胃气虚弱之所致也 。法虽根据证加减，执方料病，不根据《素问》法度耳，是以检讨《素问》《难经》及《黄帝针 经》中说脾胃不足之源，乃阳气不足，阴气有余，当从六气不足，升降浮沉法，随证用药治 之。盖脾胃不足，不同余脏，无定体故也。其治肝、心、肺、肾，有余不足，或补或泻，惟 益脾胃之药为切。 经云∶至而不至，是为不及，所胜妄行，所生受病，所不胜乘之也。至而不至者，谓从 后来者为虚邪，心与小肠来乘脾胃也。脾胃脉中见浮大而弦，其病或烦躁闷乱，或四肢发热 ，或口干舌干咽干。盖心主火，小肠主热，火热来乘土位，乃湿热相合，故烦躁闷乱也。四 肢者，脾胃也，火乘之，故四肢发热也。饮食不节，劳役所伤，以致脾胃虚弱，乃血所生病 ，主口中津液不行，故口干咽干也。病患自以为渴，医者治以五苓散，谓止渴燥，而反加 渴燥，乃重竭津液，以至危亡。经云∶虚则补其母。当于心与小肠中以补脾胃之根蒂者。甘 温之药为之主，以苦寒之药为之使，以酸味为之臣佐。以其心苦缓，急食酸以收之。心火旺 则肺金受邪，金虚则以酸补之，次以甘温及甘寒之剂，于脾胃中泻心火之亢盛，是治其本 也。 所胜妄行者，言心火旺能令母实，母者，肝木也，肝木旺则挟火势，无所畏惧而妄行也 ，故脾胃先受之。或身体沉重，走疰疼痛，盖湿热相搏，而风热郁而不得伸，附着于有形也 。或多怒者，风热下陷于地中也。或目病而生内障者，脾裹血，胃主血，心主脉，脉者，血 之腑也，或云心主血，又云肝主血，肝之窍开于目也。或妄见妄闻，起妄心，夜梦亡人，四 肢满闭，转筋，皆肝木火盛而为邪也。或生痿，或生痹，或生厥，或中风，或生恶疮，或作 肾痿，或为上热下寒，为邪不一，皆风热不得升长，而木火遏于有形中也。 所生受病者，言肺受土火木之邪，而清肃之气伤。或胸满少气短气者，肺主诸气，五脏 之气皆不足，而阳道不行也。或咳嗽寒热者，湿热乘其内也。 所不胜乘之者，水乘木之妄行而反来侮土，故肾入心为汗，入肝为泣，入脾为涎，入肺 为痰。为嗽、为涕、为嚏，为水出鼻也。一说，下元土盛克水，致督、任、冲三脉盛，火旺 煎熬，令水沸腾，而乘脾肺，故痰涎唾出于口也。下行为阴汗，为外肾冷，为足不任身，为 脚下隐痛。或水附木势而上为眼涩，为眵，为冷泪，此皆由肺金之虚而寡于畏也。 夫脾胃不足，皆为血病，是阳气不足，阴气有余，故九窍不通。诸阳气根于阴血中，阴 血受火邪则阴盛，阴盛则上乘阳分，而阳道不行，无生发升腾之气也。夫阳气走空窍者也， 阴气附形质者也，如阴气附于土，阳气升于天，则各安其分也。 今所立方中，有辛甘温药者，非独用也；复有甘苦大寒之剂，亦非独用也。以火、酒二 制为之使，引苦甘寒药至顶，而复入于肾肝之下，此所谓升降浮沉之道，自耦而奇，奇而至 耦者也。（阳分奇，阴分偶。）泻阴火以诸风药，升发阳气以滋肝胆之用，是令阳气生，上出于 阴分，末用辛甘温药接其升药，使大发散于阳分，而令走九窍也。 经云∶食入于胃，散精于肝，淫气于筋。食入于胃，浊气归心，淫精于脉，脉气流经， 经气归于肺，肺朝百脉，输精于皮毛，毛脉合精，行气于腑。且饮食入胃，先行阳道，而阳 气升浮也。浮者，阳气散满皮毛；升者，充塞头顶，则九窍通利也。若饮食不节，损其胃 气，不能克化，散于肝，归于心，溢于肺，食入则昏冒欲睡，得卧则食在一边，气暂得舒， 是知升发之气不行者此也。经云∶饮入于胃，游溢精气，上输于脾，脾气散精，上归于肺。 病患饮入胃，遽觉至脐下，便欲小便，由精气不输于脾，不归于肺，则心火上攻，使口燥咽 干，是阴气大盛，其理甚易知也。况脾胃病则当脐有动气，按之牢若痛，有是者乃脾胃虚， 无是则非也，亦可作明辨矣。 脾胃不足，是火不能生土，而反抗拒，此至而不至，是为不及也。 白术（君），人参（臣），甘草（佐），芍药（佐），黄连（使），黄芪（臣），桑白皮（佐）。 诸风药皆是风能胜湿也，及诸甘温药亦可。 心火亢盛，乘于脾胃之位，亦至而不至，是为不及也。黄连（君），黄柏（臣），生地黄（臣），芍 药（佐），石膏（佐），知母（佐），黄芩（佐），甘草（佐）。 肝木妄行，胸胁痛，口苦舌干，往来寒热而呕，多怒，四肢满闭，淋溲便难，转筋，腹 中急痛，此所不胜乘之也。 羌活（佐），防风（臣），升麻（使），柴胡（君），独活（佐），芍药（臣），甘草（臣）， 白术（佐），茯苓（佐），猪苓、泽泻（佐），肉桂（臣）， 本、川芎、细辛、蔓荆子、白芷、石膏、黄柏 （佐），知母、滑石。 肺金受邪，由脾胃虚弱，不能生肺，乃所生受病也。故咳嗽气短、气上，皮毛不能御寒 ，精神少而渴，情惨惨而不乐，皆阳气不足，阴气有余，是体有余而用不足也。 人参（君），白 术（佐），白芍药（佐），橘皮（臣），青皮（以破滞气），黄芪（臣），桂枝（佐），桔梗（引用），桑白皮（佐），甘草 （诸酸之药皆可），木香（佐），槟榔、五味子（佐，此三味除客气）。 肾水反来侮土，所胜者妄行也。作涎及清涕，唾多，溺多，而恶寒者是也。土火复之， 及三脉为邪，则足不任身，足下痛，不能践地，骨之无力，喜睡，两丸冷，腹阴阴而痛，妄 闻妄见，腰脊背胛皆痛。 干姜（君），白术（臣），苍术（佐），附子（佐炮，少许），肉桂（佐去皮，少 许），川乌头（臣），茯苓（佐），泽泻（使），猪苓（佐）。 夫饮食入胃，阳气上行，津液与气，入于心，贯于肺，充实皮毛，散于百脉。脾禀气 于胃，而灌溉四旁，营养气血者也。今饮食损胃，劳倦伤脾，脾胃虚则火邪乘之，而生大热 ，当先于心分补脾之源，盖土生于火，兼于脾胃中泻火之亢甚，主生化之源；足阳明为十二经之海，主经营之气， 诸经皆禀之。言阳明，厥阴与何经相并而为病，酌中以用药，如权之在衡，在两则有在两之中，在斤则有在斤之中 也。所以言此者，发明脾胃之病，不可一例而推之，不可一途而取之，欲人知百病皆由脾胃衰而生也，毫厘之失， 则灾害立生。假如时在长夏，于长夏之令中立方，谓正当主气衰而客气旺之时也，后之处方者，当从此法加时令药， 名曰补脾胃泻阴火升阳汤。
图书信息
书 名： 脾胃论  作　者：李东垣
出版社： 中国医药科技出版社
出版时间： 2011年1月1日
ISBN: 9787506745871
开本： 16开
定价： 元
内容简介
《脾胃论》，金·李杲著。李杲，字明之，真定(今河北省正定)人，晚年自号东垣老人，他是中国医学史上“金元四大家”之一，是中医“脾胃学说”的创始人，他的学术理论强调脾胃在人身的重要作用，因为在五行当中，脾胃属于中央土，因此他的学说也被称作“补土派”。《脾胃论》成书于l249年，为其晚年作品，是其代表作之一。
全书分上、中、下三卷，上卷阐述了脾胃生理特性，病理变化，及在发病学上的认识意义，宗《内经》、《难经》之旨而发挥之，并附升阳益胃汤等诸方，论述各证治疗之法，是《脾胃论》的基础部分；中卷就气运衰旺、饮食劳倦、热中证等专题作进一步阐释，说明“内伤脾胃、百病由生”之后，各种病证的证治原则，并阐述补中益气汤、调中益气汤等补脾胃诸方的主治应用、加减配伍；下卷着重论述脾胃虚损与其他脏腑、九窍的关系，以及治疗饮食伤脾等证诸方、有关治验。《脾胃论》成书后，受到后世医家的大力推崇，尤其在内伤脾胃方面的诸多阐发，其创制的诸多名方，施用于临床，疗效显著，如补中益气汤、升阳散火汤、益气活血汤、升阳除湿汤等。
《脾胃论》在浩如烟海的中医著作里有较高的地位，内容丰富，实用性强，适合中医临床工作者、中医理论研究、中医院校师生学习参考。
图书目录
卷上
脾胃虚实传变论
脏气法时升降浮沉补泻之图
脾胃胜衰论
补脾胃泻阴火升阳汤
肺之脾胃虚论
升阳益胃汤
君臣佐使法
分经随病制方
通气防风汤
羌活胜湿汤
用药宜禁论
仲景引内经所说脾胃
卷中
气运衰旺图说
饮食劳倦所伤始为热中论
补中益气汤
脾胃虚弱随时为病随病制方
黄芪人参汤
除风湿羌活汤
调中益气汤
长夏湿热胃困尤甚用清暑益气汤论
清暑益气汤
随时加减用药法
肠澼下血论
凉血地黄汤
升阳除湿防风汤
脾胃虚不可妄用吐药论
安养心神调治脾胃论
凡治病当问其所便
胃气下溜五脏气皆乱其为病互相出见论
阴病治阳阳病治阴
三焦元气衰旺
卷下
大肠小肠五脏皆属于胃胃虚则俱病论
脾胃虚则九窍不通论
胃虚脏腑经络皆无所受气而俱病论
胃虚元气不足诸病所生论
忽肥忽瘦论
天地阴阳生杀之理在升降浮沉之间论
阴阳寿夭论
五脏之气交变论
阴阳升降论
调理脾胃治验治法用药若不明升降浮沉差互反损论
清神益气汤
半夏白术天麻汤
人参芍药汤
麻黄人参芍药汤
升阳散火汤
安胃汤
清胃散
清阳汤
胃风汤
阳明病湿胜自汗论
调卫汤
湿热成痿肺金受邪论
清燥汤
助阳和血补气汤
升阳汤
升阳除湿汤
益胃汤
生姜和中汤
强胃汤
温胃汤
和中丸
藿香安胃散
异功散
饮食伤脾论
五苓散
论饮酒过伤
葛花解酲汤
枳术丸
橘皮枳术丸
半夏枳术丸
木香干姜枳术丸
木香人参生姜枳术丸
和中丸
交泰丸
三棱消积丸
备急丸
神保丸
雄黄圣饼子
蠲饮枳实丸
感应丸
神应丸
白术安胃散
圣饼子
当归和血散
诃梨勒丸
脾胃损在调饮食适寒温
胃风汤
三黄丸
白术散
加减平胃散
散滞气汤
通幽汤
润肠丸
导气除燥汤
丁香茱萸汤
草豆蔻丸
神圣复气汤
脾胃将理法
摄养
远欲
省言箴
图书信息
  作　者：（金）李东恒　著，张年顺　校注
出 版 社：中国中医药出版社
出版时间：2007-8-1
版　次：1
页　数：96
字　数：62000
印刷时间：2007-8-1
开　本：32开
纸　张：胶版纸
印　次：1
I S B N：9787802312807
包　装：平装
内容简介
《脾胃论》，3卷，金·李东垣撰。书成于1249年。卷上七论，为《脾胃论》的基本部分。每论均首列《内经》原文，而后说明本人观点。卷末复以“仲景引内经所说脾胃”重申之。卷中十二论，主要阐述了在“内伤脾胃，百病由生”之后，对各种病证的证治原则及方法。卷下十五论，或对卷上、卷中的重点部分进一步发挥，或对其论述不足部分进行补充．后附“脾胃将理法”、“摄养”、“远欲”、“省言箴”四论，既是病时的饮食调理宜忌，也可作为平人日常调理方法。《脾胃论》是李东垣在完成《内外伤辨惑论》以后，恐世俗不悟而作，是补土学派的代表著作。
图书目录
卷上
脾胃虚实传变论
脏气法时升降浮沉补泻之图
脾胃胜衰论
补脾胃泻阴火升阳汤
肺之脾胃虚论
升阳益胃汤
君臣佐使法
分经随病制方
通气防风汤
羌活胜湿汤
用药宜禁论
仲景引内经所说脾胃
卷中
气运衰旺图说